# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**ΠΕΡΙΒΑΛΛΟΝ ΤΗΣ ΣΥΜΒΑΣΗΣ**

Το Ίδρυμα Τεχνολογίας και Έρευνας (ΙΤΕ) έχει ιδρυθεί με το υπ΄αριθ. 432/1987 προεδρικό διάταγμα (ΦΕΚ Α΄204), είναι νομικό πρόσωπο ιδιωτικού δικαίου του ευρύτερου δημόσιου τομέα και εποπτεύεται από τη [Γενική Γραμματεία Έρευνας και Τεχνολογίας (ΓΓΕΤ)](http://www.gsrt.gr/central.aspx?sId=119I428I1089I646I488772&JScript=1) του [Υπουργείου Παιδείας, Έρευνας και Θρησκευμάτων](http://www.minedu.gov.gr/). Αποτελείται από έξι Ινστιτούτα, το Ινστιτούτο Πληροφορικής, το Ινστιτούτο Ηλεκτρονικής Δομής και Λέιζερ, το Ινστιτούτο Μοριακής Βιολογίας και Βιοτεχνολογίας, το Ινστιτούτο Υπολογιστικών Μαθηματικών, το Ινστιτούτο Μεσογειακών Σπουδών, το Ινστιτούτο Επιστημών Χημικής Μηχανικής) και είναι το δεύτερο σε μέγεθος Ερευνητικό Ίδρυμα της χώρας και διεθνώς γνωστό για τις επιστημονικές του επιδόσεις.

Το Ίδρυμα Τεχνολογίας και Έρευνας (ΙΤΕ) είναι ένα από τα μεγαλύτερα και πιο άρτια οργανωμένα, εξοπλισμένα και στελεχωμένα ερευνητικά κέντρα της χώρας.

**ΣΚΟΠΟΣ ΚΑΙ ΣΤΟΧΟΙ ΤΗΣ ΣΥΜΒΑΣΗΣ**

**Περιγραφή των αναγκών της Α.Α.**

Το ΙΤΕ σκοπεύει να προμηθευτεί ένα (1) όργανο ηλεκτρικής τομογραφίας ένα (1) Πολυκάνναλο σύστημα μαγνητομέτρων για την κάλυψη των αναγκών του Εργαστηρίου Γεωφυσικής Δορυφορικής Τηλεπισκόπισης και Αρχαιοπεριβάλλοντος του Ινστιτούτου Μεσογειακών Σπουδών.

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

**Απαιτήσεις και Τεχνικές Προδιαγραφές**

Οι αναλυτικές τεχνικές προδιαγραφές του εξοπλισμού και των συνοδών μερών και οι ελάχιστες απαιτήσεις παρουσιάζονται στον παρακάτω πίνακα:

**ΤΕΧΝΙΚΕΣ ΠΡΟΔΙΑΓΡΑΦΕΣ –ΠΙΝΑΚΑΣ ΑΠΑΙΤΗΣΕΩΝ**

| **ΤΜΗΜΑ Α. Όργανο Ηλεκτρικής Τομογραφίας** |
| --- |
| **Ελάχιστες Τεχνικές Προδιαγραφές – Απαιτήσεις** | **ΑΠΑΙΤΗΣΗ** | **ΑΠΑΝΤΗΣΗ** |
| **ΚΕΝΤΡΙΚΗ ΜΟΝΑΔΑ (ΠΟΜΠΟΣ, ΔΕΚΤΗΣ, ΠΟΛΥΠΛΕΚΤΗΣ ΕΝΣΩΜΑΤΩΜΕΝΟΙ ΣΕ ΕΝΑ ΜΟΝΑΔΙΚΟ ΕΙΔΙΚΑ ΔΙΑΜΟΡΦΩΜΕΝΟ ΚΟΥΤΙ)** |
| **Α. Πομπός** |
|  | Τάση μεγαλύτερη από 1500 Vpp | ΝΑΙ, να αναφερθεί |  |
|  | Ρεύμα μεγαλύτερο από 2000 mA | ΝΑΙ, να αναφερθεί |  |
|  | Ισχύς μεγαλύτερη από 200W | ΝΑΙ, να αναφερθεί |  |
| **Β. Δέκτης** |
|  | Πάνω από 8 διαφορικά κανάλια | ΝΑΙ, να αναφερθεί |  |
|  | Εμπέδηση: μεγαλύτερη από 90MOhms  | ΝΑΙ, να αναφερθεί |  |
|  | Ανάλυση/Ακρίβεια: μικρότερη από 2μV / μικρότερη από 0.5% | ΝΑΙ, να αναφερθεί |  |
|  | Δυνατότητα σύνδεσης με GPS  | ΝΑΙ |  |
|  | Δυνατότητα επιλογής της διάρκειας του παλμού | ΝΑΙ |  |
|  | Μέτρηση της ειδικής ηλεκτρικής αντίστασης  | ΝΑΙ |  |
|  | Μέτρηση της επαγόμενης πόλωσης σε πάνω από 15 παράθυρα | ΝΑΙ, να αναφερθεί |  |
|  | Αποθήκευση στην εσωτερική μνήμη πάνω από 30000 καταγραφές | ΝΑΙ, να αναφερθεί |  |
| **Γ. Πολυπλέκτης** |
| 1. | Δυνατότητα ταυτόχρονης σύνδεσης έως 48 αισθητήρες (ηλεκτρόδια) | ΝΑΙ, να αναφερθεί |  |
| **Δ. ΠΑΡΕΛΚΟΜΕΝΑ**  |
|  | Επαναφορτιζόμενες μπαταρίες και φορτιστές | ΝΑΙ, να αναφερθεί |  |
|  | Λογισμικό μεταφοράς δεδομένων και δημιουργίας πρωτοκόλλων μέτρησης | ΝΑΙ |  |
|  | Καλώδια μεταφοράς δεδομένων | ΝΑΙ |  |
|  | Χρήση ενός συνδετήρα με έως 48 εξόδους | ΝΑΙ, να αναφερθεί |  |
|  | Σκληρό κουτί μεταφοράς και αποθήκευσης της κεντρικής μονάδας | ΝΑΙ |  |
| **Ε. ΕΙΔΙΚΕΣ ΑΠΑΙΤΗΣΕΙΣ** |
|  | Το σύστημα θα πρέπει να καλύπτεται από εγγύηση τουλάχιστον ενός (1) έτους που να καλύπτει ζημιές, αναλώσιμα. | ΝΑΙ, να αναφερθεί |  |
|  | Ο προμηθευτής θα πρέπει να έχει οργανωμένο SERVICE αποκλειστικής απασχόλησης στην εταιρεία του, με άριστα εκπαιδευμένο προσωπικό. | ΝΑΙ |  |
|  | Διαθεσιμότητα ανταλλακτικών για τουλάχιστον δέκα (10) έτη μετά τον τερματισμό παραγωγής.  | ΝΑΙ, να αναφερθεί |  |
|  | Συμβατότητα με υπάρχον εξοπλισμό του φορέα: όργανο μέτρησης της ειδικής ηλεκτρικής αντίστασης του υπεδάφους, μοντέλο Syscal Pro Switch από την εταιρεία IRIS Instruments | ΝΑΙ |  |
|  | Στην προσφορά θα πρέπει να συμπεριληφθεί το κόστος μεταφοράς από την έδρα του προμηθευτή στην έδρα του αγοραστή στο Ρέθυμνο, Κρήτης, Ελλάδα. | ΝΑΙ |  |
| **ΣΤ. ΓΕΝΙΚΕΣ ΑΠΑΙΤΗΣΕΙΣ** |
|  | Χρόνος παράδοσης: Κατά μέγιστο 180 ημέρες  | ΝΑΙ, να αναφερθεί |  |
|  | Όλα τα είδη θα συνοδεύονται από βεβαίωση ότι είναι καινούργια | ΝΑΙ |  |
|  | Τον ανάδοχο βαρύνουν τα έξοδα συσκευασίας, μεταφοράς και τοποθέτησης και η ασφάλεια κατά τη μεταφορά  | ΝΑΙ |  |
|  | Ο ανάδοχος αναλαμβάνει να τοποθετήσει και να εγκαταστήσει τον εξοπλισμό και να τον παραδώσει σε πλήρη λειτουργία κατόπιν ελέγχου καλής λειτουργίας | ΝΑΙ |  |
|  | Ο ανάδοχος δηλώνει γενική και πλήρη συμμόρφωση με όλους τους όρους της Διακήρυξης | ΝΑΙ |  |

| **ΤΜΗΜΑ Β. Πολυκάνναλο Σύστημα Μαγνητομέτρων (Multi-sensor Magnetometers)** |
| --- |
| **Ελάχιστες Τεχνικές Προδιαγραφές – Απαιτήσεις** | **ΑΠΑΙΤΗΣΗ** | **ΑΠΑΝΤΗΣΗ** |
| **Α. ΚΕΝΤΡΙΚΗ ΜΟΝΑΔΑ ΕΛΕΓΧΟΥ** |
|  | Κατάλληλα διαμορφωμένη αδιάβροχη, υδατοστεγής και υποβρύχια (δυνατότητα βύθισης στο νερό σε βάθος πάνω από 10 μέτρα) ηλεκτρονική μονάδα στην οποία θα συνδέονται τα μαγνητόμετρα, το σύστημα εντοπισμού θέσης και ο φορητός υπολογιστής.  | ΝΑΙ, να αναφερθεί |  |
|  | Στη μονάδα θα πρέπει να παρέχεται η δυνατότητα της ταυτόχρονης σύνδεσης κατ’ ελάχιστο 10 μαγνητομέτρων. | ΝΑΙ, να αναφερθεί |  |
|  | Δυνατότητα ενσύρματης και/ή ασύρματης επικοινωνίας της κεντρικής μονάδας ελέγχου με το καταγραφικό σύστημα τύπου PDA. | ΝΑΙ |  |
|  | Σύνδεση της μονάδας με εξωτερικές μπαταρίες (12V) με δυνατότητα επίβλεψης της στάθμης της φόρτισης. | ΝΑΙ |  |
|  | Δυνατότητα σύνδεσης δικτύου και ρεύματος με ειδικό καλώδιο. | ΝΑΙ |  |
| **Β. ΑΡΙΘΜΟΣ ΜΑΓΝΗΤΟΜΕΤΡΩΝ**  |
|  | Το πολυκάνναλο σύστημα θα πρέπει να αποτελείται κατ’ ελάχιστο από 4 μαγνητόμετρα. | ΝΑΙ, να αναφερθεί |  |
| **Γ. ΤΥΠΟΣ ΜΑΓΝΗΤΟΜΕΤΡΩΝ** |
|  | Τα μαγνητόμετρα πρέπει να μετρούν την βαθμίδα της κατακόρυφης συνιστώσας του μαγνητικού πεδίου. | ΝΑΙ |  |
|  | Απόσταση των πηνίων στα μαγνητόμετρα μεγαλύτερη από 600 χιλιοστά | ΝΑΙ, να αναφερθεί |  |
|  | Εύρος μετρήσεων πάνω από +1000 nT/m έως -1000 nT/m | ΝΑΙ, να αναφερθεί |  |
|  | Ακρίβεια μετρήσεων μικρότερη από 1 nT/m | ΝΑΙ, να αναφερθεί |  |
| **Δ. ΣΥΣΤΗΜΑ ΕΝΤΟΠΙΣΜΟΥ ΘΕΣΗΣ** |
|  | Δυνατότητα ασύρματης σύνδεσης της μονάδας με ένα σύστημα καταγραφής θέσης για την ακριβή χαρτογράφηση (ακρίβεια εκατοστού) των μετρήσεων (*Η προμήθεια του συστήματος RTK-GPS* ***δεν είναι*** *αντικείμενο της παρούσας διακήρυξης*.) | ΝΑΙ |  |
| **Ε. ΠΑΡΕΛΚΟΜΕΝΑ** |
| Απαραίτητα εξαρτήματα για την σύνδεση των επιμέρους τμημάτων της μονάδας ώστε να είναι πλήρως λειτουργική για τις υπαίθριες μετρήσεις όπως: |
|  | Επαναφορτιζόμενες μπαταρίες, φορτιστές, καλώδια για την κεντρική μονάδα | ΝΑΙ |  |
|  | Ειδικοί υποβρύχιοι συνδετήρες για κάθε μαγνητόμετρο | ΝΑΙ |  |
|  | Υποβρύχια/υδατοστεγή καλώδια σύνδεσης των μαγνητομέτρων με την κεντρική μονάδα ελέγχου | ΝΑΙ |  |
|  | Σκληρό κουτί μεταφοράς και αποθήκευσης των μαγνητομέτρων, κεντρικής μονάδας, καλωδίων | ΝΑΙ |  |
| **ΣΤ. ΕΙΔΙΚΕΣ ΑΠΑΙΤΗΣΕΙΣ** |
|  | Το σύστημα θα πρέπει να καλύπτεται από εγγύηση τουλάχιστον ενός (1) έτους που να καλύπτει ζημιές, αναλώσιμα και επί τόπου επισκευή του οργάνου μέσα σε δύο (2) εβδομάδες. | ΝΑΙ, να αναφερθεί |  |
|  | Ο προμηθευτής θα πρέπει να έχει οργανωμένο SERVICE αποκλειστικής απασχόλησης στην εταιρεία του, με άριστα εκπαιδευμένο προσωπικό. | ΝΑΙ |  |
|  | Διαθεσιμότητα ανταλλακτικών για τουλάχιστον δέκα (10) έτη μετά τον τερματισμό παραγωγής. Να αναφερθεί ο χρόνος αντίδρασης σε περίπτωση βλάβης.  | ΝΑΙ, να αναφερθεί |  |
|  | Συμβατότητα με υπάρχον εξοπλισμό του φορέα: μαγνητόμετρα μέτρησης της βαθμίδας της κατακόρυφης συνιστώσας του τοπικού μαγνητικού πεδίου της γης, μοντέλο FGM650 από την εταιρεία SENSYS | ΝΑΙ |  |
|  | Στην προσφορά θα πρέπει να συμπεριληφθεί το κόστος μεταφοράς από την έδρα του προμηθευτή στην έδρα του αγοραστή στο Ρέθυμνο, Κρήτης, Ελλάδα. | ΝΑΙ |  |
| **Ζ. ΓΕΝΙΚΕΣ ΑΠΑΙΤΗΣΕΙΣ** |
|  | Χρόνος παράδοσης: Κατά μέγιστο 180 ημέρες  | ΝΑΙ, να αναφερθεί |  |
|  | Όλα τα είδη θα συνοδεύονται από βεβαίωση ότι είναι καινούργια | ΝΑΙ |  |
|  | Τον ανάδοχο βαρύνουν τα έξοδα συσκευασίας, μεταφοράς και τοποθέτησης και η ασφάλεια κατά τη μεταφορά  | ΝΑΙ |  |
|  | Ο ανάδοχος αναλαμβάνει να τοποθετήσει και να εγκαταστήσει τον εξοπλισμό και να τον παραδώσει σε πλήρη λειτουργία κατόπιν ελέγχου καλής λειτουργίας | ΝΑΙ |  |
|  | Ο ανάδοχος δηλώνει γενική και πλήρη συμμόρφωση με όλους τους όρους της Διακήρυξης | ΝΑΙ |  |

**Διάρκεια σύμβασης-Χρόνοι παράδοσης:** **έξι (6) μήνες** από την υπογραφή της σχετικής σύμβασης.

**Τόπος παράδοσης**: στις εγκαταστάσεις του ΙΤΕ- ΙΜΣ, Νικηφόρου Φωκά 130 & Μελισσηνού, Τ.Κ. 74100, Ρέθυμνο.

**Παραδοτέα-Διαδικασία Παραλαβής/Παρακολούθησης:**

Η παραλαβή των προς προμήθεια ειδών θα γίνει από την επιτροπή παραλαβής. Ο ανάδοχος υποχρεούται να ειδοποιήσει εγγράφως το ΙΤΕ πέντε ημέρες από την ημερομηνία παράδοσης των προς προμήθεια ειδών. Τα είδη αφού ελεγχθούν με μακροσκοπικό έλεγχο παραλαμβάνονται από την αρμόδια επιτροπή. Η επιτροπή συντάσσει πρωτόκολλο προσωρινής παραλαβής εντός 5 εργάσιμων ημερών.

Σε περίπτωση που διαπιστωθεί ελάττωμα ή παράλειψη ή μη συμμόρφωση προς τους όρους της διακήρυξης ή της προσφοράς, η επιτροπή παραλαβής γνωστοποιεί εγγράφως τις παρατηρήσεις της και τις κοινοποιεί στην προμηθεύτρια η οποία πρέπει να επανορθώσει το ελάττωμα ή παράλειψη εντός είκοσι (20) ημερών. Σε περίπτωση άρνησης της προμηθεύτριας να επανορθώσει τα ελαττώματα ή σε περίπτωση που παρέλθει άπρακτη η ταχθείσα προθεσμία ή σε περίπτωση μερικής ή ελλιπούς επανορθώσεως η επιτροπή δύναται κατά την κρίση της να τάξει νέα προθεσμία στην προμηθεύτρια για να επανορθώσει ή να κήρυξη έκπτωτη αυτήν.

Η οριστική παραλαβή θα γίνει εντός ενός μηνός από την προσωρινή παραλαβή.

**Παρατάσεις**

Το ΙΤΕ διατηρεί μονομερώς το δικαίωμα μετάθεσης του χρονοδιαγράμματος της προμήθειας εάν κρίνει ότι αυτό επιβάλλεται, για συνολικό χρονικό διάστημα τριάντα ημερών και στις περιπτώσεις αυτές ενημερώνει εγκαίρως τον ανάδοχο για τη διαφοροποίηση του χρονοδιαγράμματος.

**Εγγυήσεις-Τεχνική Υποστήριξη**: ο ανάδοχος εγγυάται την καλή λειτουργία του συνόλου του εξοπλισμού για **τουλάχιστον** **ένα (1) έτος μετά την οριστική παραλαβή του**.

**Τροποποίηση Σύμβασης:** Η σύμβαση δύναται να τροποποιηθεί εφόσον τηρούνται οι προϋποθέσεις που προβλέπονται στο άρθρο 132 του ν. 4412/2016.

**ΜΕΡΟΣ Β- ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

**Χρηματοδότηση**

Η χρηματοδότηση της δαπάνης βαρύνει εξολοκλήρου το Υποέργο Νο 16 «ΠΡΟΜΗΘΕΙΑ ΟΡΓΑΝΩΝ ΤΟΜΟΓΡΑΦΙΑΣ ΚΑΙ ΠΟΛΥΚΑΝΝΑΛΟΥ ΣΥΣΤΗΜΑΤΟΣ ΜΑΓΝΗΤΟΜΕΤΡΗΤΩΝ» της Πράξης «Συνέργεια ELI - LASERLAB Europe, HiPER & IPERION-CH.gr», η οποία έχει ενταχθεί στο Επιχειρησιακό Πρόγραμμα «Ανταγωνιστικότητα, επιχειρηματικότητα και Καινοτομία 2014-2020 (ΕΠΑνΕΚ 14-20)», MIS 5002735, που χρηματοδοτείται από την Ευρωπαϊκή Ένωση (*Ε.Τ.Π.Α.)* και από εθνικούς πόρους μέσω του ΠΔΕ.

Συνολική εκτιμώμενη αξία σε ευρώ χωρίς ΦΠΑ : 76,453,07 ευρώ

Εκτιμώμενη αξία σύμβασης σε ευρώ, χωρίς ΦΠΑ:

**ΤΜΗΜΑ Α:** «Προμήθεια οργάνου ηλεκτρικής τομογραφίας», εκτιμώμενης αξίας 30.000,00 ευρώ

**ΤΜΗΜΑ Β:** «Προμήθεια πολυκάνναλου συστήματος μαγνητομέτρων», εκτιμώμενης αξίας 46.453,07 ευρώ

**Φ.Π.Α.-Κρατήσεις-δικαιώματα τρίτων-επιβαρύνσεις:**

Βάση της κείμενης νομοθεσίας η δαπάνη υποχρεούται σε:

* καταβολή ΦΠΑ.
* Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης Υπέρ της Ενιαίας Ανεξάρτητης Αρχής Δημοσίων Συμβάσεων (άρθρο 4 Ν.4013/2011 όπως ισχύει)
* Κράτηση ύψους 0,02% υπέρ του Δημοσίου, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό της Γενικής Διεύθυνσης Δημοσίων Συμβάσεων και Προμηθειών σύμφωνα με την παρ. 6 του άρθρου 36 του ν. 4412/2016, εφόσον ενεργοποιηθεί.
* Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής καθώς και κάθε συμπληρωματικής σύμβασης υπέρ της Αρχής Εξέτασης Προδικαστικών Προσφυγών (άρθρο 350 παρ. 3 του ν. 4412/2016

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται, επί του καθαρού ποσού, η προβλεπόμενη από την κείμενη νομοθεσία παρακράτηση φόρου εισοδήματος.

## ΠΑΡΑΡΤΗΜΑ IΙ – Υποδείγματα Εγγυητικών Επιστολών

**ΥΠΟΔΕΙΓΜΑ 1**

**ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ**

………………………..(Εκδότης)

ΠΡΟΣ

Το ΙΔΡΥΜΑ ΤΕΧΝΟΛΟΓΙΑΣ ΚΑΙ ΕΡΕΥΝΑΣ

Ν. Πλαστήρα 100

Βασιλικά Βουτών Ηρακλείου Κρήτης

……….(ημερομηνία)

ΕΓΓΥΗΤΙΚΗ ΕΠΙΣΤΟΛΗ ΥΠ’ ΑΡΙΘΜΟΝ .... ΓΙΑ ΠΟΣΟ …………………..ΕΥΡΩ.

Με την επιστολή αυτή σας γνωστοποιούμε ότι εγγυόμαστε ρητά, ανέκκλητα και ανεπιφύλακτα, ευθυνόμενοι απέναντι σας εις ολόκληρο και ως αυτοφειλέτες υπέρ της ........................ (πλήρη επωνυμία ,ΑΦΜ, διεύθυνση. Σε περίπτωση ένωσης την πλήρη επωνυμία, ΑΦΜ, διεύθυνση κάθε μέλους της Ένωσης) για ποσό ευρώ ........ Στο ως άνω ποσό περιορίζεται η ευθύνη μας, για την συμμετοχή της ................ στον διαγωνισμό τηςμε αρ πρωτ........ (αριθ. πρωτ Διακήρυξης-ημερομηνία και καταληκτική ημερομηνία υποβολής προσφορών) για την υλοποίηση του έργου ««Προμήθεια γεωφυσικών οργάνων»» και για κάθε αναβολή αυτού.

Παραιτούμαστε ρητά, ανέκκλητα και ανεπιφύλακτα από την ένσταση του ευεργετήματος της διαιρέσεως και διζήσεως από το δικαίωμα προβολής εναντίον σας όλων των ενστάσεων του πρωτοφειλέτη ακόμη και των μη προσωποπαγών και ιδιαίτερα οποιασδήποτε άλλης ένστασης των άρθρων 852 – 855, 862 – 864 και 866 – 869 του Αστικού Κώδικα, όπως και από τα δικαιώματα μας που τυχόν απορρέουν από τα άρθρα αυτά.

Σε περίπτωση που αποφανθείτε με την ελεύθερη και αδέσμευτη κρίση σας την οποία θα μας γνωστοποιήσετε ότι η ............ δεν εκπλήρωσε την υποχρέωσή της που περιγράφεται στο ανωτέρω σημείο 1, σας δηλώνουμε ότι αναλαμβάνουμε με την παρούσα επιστολή, μετά από απλή έγγραφη ειδοποίησή σας, τη ρητή υποχρέωση να σας καταβάλουμε, χωρίς οποιαδήποτε αντίρρηση, ολόκληρο ή μέρος του ποσού της εγγύησης, σύμφωνα με τις οδηγίες σας και εντός πέντε (5) ημερών από την ημερομηνία που μας το ζητήσετε.

Για την καταβολή της υπόψη εγγύησης δεν απαιτείται καμία εξουσιοδότηση ή ενέργεια συγκατάθεσης της .............. ούτε θα ληφθεί υπόψη οποιαδήποτε τυχόν ένσταση ή επιφύλαξη ή προσφυγή αυτής στη διαιτησία ή στα δικαστήρια, με αίτημα την μη κατάπτωση της εγγυητικής επιστολής, ή την θέση αυτής υπό δικαστική μεσεγγύηση.

Σας δηλώνουμε ακόμη ότι η υπόψη εγγύηση μας θα παραμείνει σε πλήρη ισχύ μέχρι ……… ή μέχρι να επιστραφεί σ’ εμάς η παρούσα εγγυητική επιστολή, μαζί με έγγραφη δήλωσή σας ότι μας απαλλάσσετε από την υπόψη εγγύηση. Μέχρι τότε, θα παραμείνουμε υπεύθυνοι για την άμεση καταβολή σ’ εσάς του ποσού της εγγύησης. Σε περίπτωση κατάπτωση της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου.

Βεβαιούμε ότι όλες οι ισχύουσες Εγγυητικές Επιστολές της Τράπεζας μας που έχουν χορηγηθεί στο Δημόσιο και ΝΠΔΔ, συμπεριλαμβανομένης και αυτής, δεν υπερβαίνουν το όριο που έχει καθορίσει ο Νόμος για την Τράπεζά μας.

**ΥΠΟΔΕΙΓΜΑ 2**

**ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ**

………………………..(Εκδότης)

ΠΡΟΣ

Το ΙΔΡΥΜΑ ΤΕΧΝΟΛΟΓΙΑΣ ΚΑΙ ΕΡΕΥΝΑΣ

Ν. Πλαστήρα 100

Βασιλικά Βουτών Ηρακλείου Κρήτης

……….(ημερομηνία)

ΕΓΓΥΗΤΙΚΗ ΕΠΙΣΤΟΛΗ ΥΠ’ ΑΡΙΘΜΟΝ ...... ΓΙΑ ΠΟΣΟ ……………..ΕΥΡΩ.

Με την επιστολή αυτή σας γνωστοποιούμε ότι εγγυόμαστε ρητά, ανέκκλητα και ανεπιφύλακτα, ευθυνόμενοι απέναντι σας εις ολόκληρο και ως αυτοφειλέτες υπέρ της ........................ πλήρη επωνυμία ,ΑΦΜ, διεύθυνση. Σε περίπτωση ένωσης την πλήρη επωνυμία ,ΑΦΜ, διεύθυνση κάθε μέλους της Ένωσης) για ποσό ευρώ. ......... Στο ως άνω ποσό περιορίζεται η ευθύνη μας, για την καλή εκτέλεση των όρων της από……………..(ημερομηνία) **Σύμβασης Προμήθειας** του διαγωνισμού (αριθ. Πρωτ. Διακήρυξης-ημερομηνία και καταληκτική ημερομηνία υποβολής προσφορών) μεταξύ του Ιδρύματος Τεχνολογίας και Έρευνας και της ................., στο πλαίσιο του έργου «Προμήθεια γεωφυσικών οργάνων», ΤΜΗΜΑ ……………………

Παραιτούμαστε ρητά, ανέκκλητα και ανεπιφύλακτα από την ένσταση του ευεργετήματος της διαιρέσεως και διζήσεως από το δικαίωμα προβολής εναντίον σας όλων των ενστάσεων του πρωτοφειλέτη ακόμη και των μη προσωποπαγών και ιδιαίτερα οποιασδήποτε άλλης ένστασης των άρθρων 852 – 855, 862 – 864 και 866 – 869 του Αστικού Κώδικα, πως και από τα δικαιώματα μας που τυχόν απορρέουν από τα άρθρα αυτά.

Σε περίπτωση που αποφανθείτε με την ελεύθερη και αδέσμευτη κρίση σας την οποία θα μας γνωστοποιήσετε, ότι η ................ δεν εκπλήρωσε την υποχρέωσή της που περιγράφεται στο ανωτέρω σημείο 1, σας δηλώνουμε ότι αναλαμβάνουμε με την παρούσα επιστολή, την ρητή υποχρέωση να σας καταβάλουμε, μετά από απλή έγγραφη ειδοποίησή σας, χωρίς οποιαδήποτε αντίρρηση, ολόκληρο ή μέρος του ποσού της εγγύησης, σύμφωνα με τις οδηγίες σας και εντός πέντε (5) ημερών από την ημερομηνία που μας το ζητήσετε.

Για την καταβολή της υπόψη εγγύησης δεν απαιτείται καμία εξουσιοδότηση ή ενέργεια συγκατάθεσης της ................ ούτε θα ληφθεί υπόψη οποιαδήποτε τυχόν ένσταση ή επιφύλαξη ή προσφυγή αυτής στη διαιτησία ή στα δικαστήρια, με αίτημα την μη κατάπτωση της εγγυητικής επιστολής, ή την θέση αυτής υπό δικαστική μεσεγγύηση.

Σας δηλώνουμε ακόμη ότι η υπόψη εγγύηση μας, θα παραμείνει σε πλήρη ισχύ μέχρι να επιστραφεί σ’ εμάς η παρούσα εγγυητική επιστολή, μαζί με έγγραφη δήλωση σας ότι μας απαλλάσσετε από την υπόψη εγγύηση. Μέχρι τότε, θα παραμείνουμε υπεύθυνοι για την άμεση καταβολή σ’ εσάς του ποσού της εγγύησης. Σε περίπτωση κατάπτωση της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου.

Βεβαιούμε ότι όλες οι ισχύουσες Εγγυητικές Επιστολές της Τράπεζας μας που έχουν χορηγηθεί στο Δημόσιο και ΝΠΔΔ, συμπεριλαμβανομένης και αυτής, δεν υπερβαίνουν το όριο που έχει καθορίσει ο Νόμος για την Τράπεζά μας.

**ΥΠΟΔΕΙΓΜΑ 3**

**ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΛΕΙΤΟΥΡΓΙΑΣ**

Προς

ΙΔΡΥΜΑ ΤΕΧΝΟΛΟΓΙΑΣ ΚΑΙ ΕΡΕΥΝΑΣ

Ν. Πλαστήρα 100

Βασιλικά Βουτών Ηρακλείου Κρήτης

…………………………….ημερομηνία

ΕΓΓΥΗΤΙΚΗ ΕΠΙΣΤΟΛΗ ΥΠ’ ΑΡΙΘΜΟΝ .... ΓΙΑ ΠΟΣΟ …….. ΕΥΡΩ.

1. Με την επιστολή αυτή σας γνωστοποιούμε ότι εγγυόμαστε ρητά, ανέκκλητα και ανεπιφύλακτα, ευθυνόμενοι απέναντι σας εις ολόκληρο και ως αυτοφειλέτες υπέρ της ........................ για ποσό **των Πεντακοσίων Ευρώ (500 €)**. Στο ως άνω ποσό περιορίζεται η ευθύνη μας, για την καλή λειτουργία του έργου «Προμήθεια γεωφυσικών οργάνων», ΤΜΗΜΑ …………………. της από……………..(ημερομηνία) **Σύμβασης Προμήθειας** του διαγωνισμού (αριθ. Πρωτ. Διακήρυξης-ημερομηνία και καταληκτική ημερομηνία υποβολής προσφορών) μεταξύ του Ιδρύματος Τεχνολογίας και Έρευνας και της .................,
2. Παραιτούμαστε ρητά, ανέκκλητα και ανεπιφύλακτα από την ένσταση του ευεργετήματος της διαιρέσεως και διζήσεως από το δικαίωμα προβολής εναντίον σας όλων των ενστάσεων του πρωτοφειλέτη ακόμη και των μη προσωποπαγών και ιδιαίτερα οποιασδήποτε άλλης ένστασης των άρθρων 852 – 855, 862 – 864 και 866 – 869 του Αστικού Κώδικα, πως και από τα δικαιώματα μας που τυχόν απορρέουν από τα άρθρα αυτά.
3. Σε περίπτωση που αποφανθείτε με την ελεύθερη και αδέσμευτη κρίση σας την οποία θα μας γνωστοποιήσετε, ότι η ................ δεν εκπλήρωσε την υποχρέωσή της που περιγράφεται στο ανωτέρω σημείο 1, σας δηλώνουμε ότι αναλαμβάνουμε με την παρούσα επιστολή, την ρητή υποχρέωση να σας καταβάλουμε, μετά από απλή έγγραφη ειδοποίησή σας, χωρίς οποιαδήποτε αντίρρηση, ολόκληρο ή μέρος του ποσού της εγγύησης, σύμφωνα με τις οδηγίες σας και εντός πέντε (5) ημερών από την ημερομηνία που μας το ζητήσετε.
4. Για την καταβολή της υπόψη εγγύησης δεν απαιτείται καμία εξουσιοδότηση ή ενέργεια συγκατάθεσης της ................ ούτε θα ληφθεί υπόψη οποιαδήποτε τυχόν ένσταση ή επιφύλαξη ή προσφυγή αυτής στη διαιτησία ή στα δικαστήρια, με αίτημα την μη κατάπτωση της εγγυητικής επιστολής, ή την θέση αυτής υπό δικαστική μεσεγγύηση.
5. Σας δηλώνουμε ακόμη ότι η υπόψη εγγύηση μας, θα παραμείνει σε πλήρη ισχύ μέχρι να επιστραφεί σ’ εμάς η παρούσα εγγυητική επιστολή, μαζί με έγγραφη δήλωση σας ότι μας απαλλάσσετε από την υπόψη εγγύηση. Μέχρι τότε, θα παραμείνουμε υπεύθυνοι για την άμεση καταβολή σ’ εσάς του ποσού της εγγύησης. Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου.
6. Βεβαιούμε ότι όλες οι ισχύουσες Εγγυητικές Επιστολές της Τράπεζας μας που έχουν χορηγηθεί στο Δημόσιο και ΝΠΔΔ, συμπεριλαμβανομένης και αυτής, δεν υπερβαίνουν το όριο που έχει καθορίσει ο Νόμος για την Τράπεζά μας.

##